CELEX: 32016D1359
Language: lv
Date: 2016-08-08 00:00:00
Title: Komisijas Īstenošanas lēmums (ES) 2016/1359 (2016. gada 8. augusts), ar ko groza Īstenošanas lēmumu 2012/270/ES attiecībā uz ārkārtas pasākumiem, lai novērstu Epitrix cucumeris (Harris), Epitrix similaris (Gentner), Epitrix subcrinita (Lec.) un Epitrix tuberis (Gentner) ievešanu un izplatīšanos Savienībā (izziņots ar dokumenta numuru C(2016) 5038)

10.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 215/29
            
         KOMISIJAS ĪSTENOŠANAS LĒMUMS (ES) 2016/1359
   (2016. gada 8. augusts),
   ar ko groza Īstenošanas lēmumu 2012/270/ES attiecībā uz ārkārtas pasākumiem, lai novērstu Epitrix cucumeris (Harris), Epitrix similaris (Gentner), Epitrix subcrinita (Lec.) un Epitrix tuberis (Gentner) ievešanu un izplatīšanos Savienībā
   
      
         (izziņots ar dokumenta numuru C(2016) 5038)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta ceturto teikumu,
   tā kā:
   
               (1)
            
            
               Komisijas Īstenošanas lēmums 2012/270/ES (2) noteica ārkārtas pasākumus, lai novērstu Epitrix cucumeris, Epitrix similaris, Epitrix subcrinita un Epitrix tuberis ievešanu un izplatīšanos Savienībā. Šie kaitīgie organismi nav minēti Direktīvas 2000/29/EK I un II pielikumā.
            
         
               (2)
            
            
               Kopš ir pieņemts Komisijas Īstenošanas lēmums 2014/679/ES (3), ar ko groza Īstenošanas lēmumu 2012/270/ES, Spānijas valsts references laboratorijas oficiālajā ziņojumā, kurš pamatojas uz Orlova-Bienkowskaja MJ
                   (4) zinātnisko publikāciju, atklāts, ka kaitīgais organisms, kurš tika identificēts kā Epitrix similaris (Gentner), tika šādi identificēts nepareizi. Tā vietā šis organisms bija jāidentificē kā Epitrix papa sp. n. Turklāt saskaņā ar Spānijas un Portugāles sniegto jaunāko informāciju, organisms, kurš nodara kaitējumu kartupeļiem dažos apgabalos un kurš agrāk tika identificēts kā Epitrix similaris (Gentner), tagad ir identificēts kā Epitrix papa sp. n. Ir papildus apstiprināts, ka Epitrix similaris (Gentner) nekad nav ticis identificēts Savienības teritorijā. Tādēļ Īstenošanas lēmumam 2012/270/ES vairs nebūtu jāattiecas uz Epitrix similaris (Gentner), bet gan uz kaitīgo organismu Epitrix papa sp. n.
            
         
               (3)
            
            
               Kopš pieņemts Īstenošanas lēmums 2014/679/ES, ar ko groza Īstenošanas lēmumu 2012/270/ES, Spānijas un Portugāles pieredze rāda, ka ir jāizveido buferzona, kura plešas vismaz 500 m aiz invadētās zonas līnijas, lai nodrošinātu efektīvu aizsardzību Savienības teritorijā.
               
            
         
               (4)
            
            
               Tādēļ Īstenošanas lēmums 2012/270/ES būtu attiecīgi jāgroza.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Grozījumi Īstenošanas lēmumā 2012/270/ES
   Īstenošanas lēmumu 2012/270/ES groza šādi:
   
               1)
            
            
               virsrakstā vārdus “Epitrix similaris (Gentner)” aizstāj ar vārdiem “Epitrix papa sp. n.”;
            
         
               2)
            
            
               lēmuma 1. pantā vārdus “Epitrix similaris (Gentner)” aizstāj ar vārdiem “Epitrix papa sp. n.”;
            
         
               3)
            
            
               II pielikumā 1. iedaļas 1. punkta b) apakšpunktu aizstāj ar šādu:
               
                           “b)
                        
                        
                           buferzona, kura plešas vismaz 500 m aiz invadētās zonas līnijas; ja lauka daļa ir minētajā teritorijā, viss lauks ietilpst buferzonā.”
                        
                     
         2. pants
   Adresāti
   Šis lēmums ir adresēts dalībvalstīm.
   
      Briselē, 2016. gada 8. augustā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2012. gada 16. maija Īstenošanas lēmums 2012/270/ES attiecībā uz ārkārtas pasākumiem, lai novērstu Epitrix cucumeris (Harris), Epitrix similaris (Gentner), Epitrix subcrinita (Lec.) un Epitrix tuberis (Gentner) ievešanu un izplatīšanos Savienībā (OV L 132, 23.5.2012., 18. lpp.).
   
      (3)  Komisijas 2014. gada 25. septembra Īstenošanas lēmums 2014/679/ES, ar ko groza Īstenošanas lēmumu 2012/270/ES attiecībā uz tā piemērošanas periodu un attiecībā uz to, kā uz pakotavām pārvieto kartupeļu bumbuļus, kuru izcelsme ir teritorijās, kas norobežotas, lai novērstu Epitrix cucumeris (Harris), Epitrix similaris (Gentner), Epitrix (Lec.) un Epitrix tuberis (Gentner) izplatīšanos Savienībā (OV L 283, 27.9.2014., 61. lpp.).
   
      (4)  http://www.eje.cz/artkey/eje-201504-0028_epitrix_papa_sp_n_coleoptera_chrysomelidae_galerucinae_alticini_previously_misidentified_as_epitrix_sim.php